ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
பிரதம மந்திரியின் எரிவாயுத் உஜ்வாலாத் திட்டம் தெலங்கானாவில் தொடங்கப்பட்டது
பிரதம மந்திரியின் எரிவாயுத் திட்டமான உஜ்வாலாத் திட்டத்தைத் தெலங்கானா மாநிலம் சூரியப்பேட்டையில் டாக்டர். பி.ஆர். அம்பேத்கரின் பிறந்தநாளன்று நாடாளுமன்ற உறுப்பினர் திரு. பண்டாரு தத்தாத்ரு முன்னிலையில், பெட்ரோலியம் மற்றும் இயற்கை எரிவாயு, திறன் மேம்பாடு மற்றும் தொழில் முனைவோர் துறை அமைச்சர் திரு. தர்மேந்திர பிரதான் தொடங்கிவைத்தார். பிரதம மந்திரியின் உஜ்வாலா திட்டத்தின்கீழ், வறுமைக்கோட்டிற்குக்கீழ் உள்ள பெண் பயனாளிகளுக்கு மேடையிலிருந்த பிரமுகர்களால் சமையல் எரிவாயு இணைப்புகள் வழங்கப்பட்டன.
நாட்டின் குறுக்குநெடுக்காகப் பல்வேறு பகுதிகளில் உள்ள மூன்று கோடியே ஐம்பத்தேழு லட்சத்திற்கும் அதிகமான குடும்பத்தினரின் வாழ்க்கையில் மாற்றத்தை ஏற்படுத்தி இருப்பது பிரதம மந்திரியின் உஜ்வாலாத் திட்டம் எனும் புரட்சிகர முயற்சியாகும். அரசின் இந்த முயற்சி எரிசக்திப் பற்றாக்குறையை ஒழித்து, அதன் மூலம் பொருளாதார அதிகாரமளித்தலை மேம்படுத்தும் நோக்கத்தைக் கொண்டது.
இந்த நிகழ்ச்சியில் பங்கேற்றவர்களிடையே உரையாற்றிய பெட்ரோலியம் மற்றும் இயற்கை எரிவாயு, திறன் மேம்பாடு மற்றும் தொழில் முனைவோர் துறை அமைச்சர் திரு. தர்மேந்திர பிரதான், “மாசுபட்ட எரிபொருட்களைக் கொண்டு சமையல் செய்யும் சிரமங்களையும், வீட்டுக்குள் ஏற்படும் மாசினையும் குறைத்திருப்பதன் மூலம், வறுமைக்கோட்டிற்குக் கீழ் உள்ள குடும்பங்களைச் சேர்ந்த பெண்களின் வாழ்க்கையில் இந்த திட்டம் மிகப்பெரும் தாக்கத்தை ஏற்படுத்தியிருக்கிறது” என்றார்.
===========
(Visitor Counter : 142
மத்திய பணியாளர் தேர்வாணையம்
சிவில் சர்வீசஸ் தேர்வு முடிவுகள் 2019 : இருப்பு பட்டியல் வெளியீடு
2019 சிவில் சர்வீஸ் தேர்வு முடிவுகள், கடந்த 2020ம் ஆண்டு ஆகஸ்ட் 4ம் தேதி வெளியிடப்பட்டது. இதில் ஐஏஎஸ், ஐஎப்எஸ், ஐபிஎஸ், மத்திய அரசுப் பணிகளின் ஏ மற்றும் பி பிரிவுகள் ஆகிவற்றில் 927 காலிப்பணியிடங்களுக்கு 829 பேர் பரிந்துரைக்கப்பட்டனர்.
சிவில் சர்வீஸ் தேர்வு விதிமுறைகளின் படி கடைசியாக பரிந்துரைக்கப்பட்ட நபருக்கும் கீழ், தகுதி அடிப்படையில் இருப்பு பட்டியலையும் பராமரிக்க வேண்டும்.
மீதமுள்ள காலிப் பணியிடங்களை நிரப்ப, மத்திய பணியாளர் மற்றும் பயிற்சி துறை கேட்டு கொண்டபடி, தற்போது 89 பேர் பரிந்துரை செய்யப்பபட்டுள்ளனர். இவர்களில் 73 பேர் பொதுப் பிரிவினர், 14 பேர் ஓபிசி பிரிவினர், ஒருவர் பொருளாதாரத்தில் பின்தங்கிய பிரிவைச் சேர்ந்தவர், ஒருவர் பட்டியல் இனத்தைச் சேர்ந்தவர். அவர்களின் விவரங்கள் https://static.pib.gov.in/WriteReadData/userfiles/full%20list%20.pdf என்ற இணைப்பில் உள்ளன.
அவர்களுக்கு மத்தியப் பணியாளர் மற்றும் பயிற்சித்துறை நேரடியாகவும் தகவல் தெரிவிக்கும்.
கீழ்கண்ட நான்கு பதிவு எண்களை கொண்ட நபர்களின் பரிந்துரை தற்காலிகமானது: பதிவு எண்: 0404736, 0835241, 2100323 and 6603686.
ஒரு விண்ணப்பதாரரின் முடிவு நிறுத்தி வைக்கப்பட்டுள்ளது.
89 நபர்களின் பட்டியல் யுபிஎஸ் இணையளத்திலும் http//www.upsc.gov.in. உள்ளது.
ரெயில்வே அமைச்சகம்
நாடு முழுவதும் 17 ரயில் நிலையங்களில், 4,700 படுக்கைகளுடன், 298 தனிமைப் பெட்டிகள் பயன்பாட்டில் உள்ளன: ரயில்வே தகவல்
நாடு முழுவதும் 17 ரயில் நிலையங்களில், 4,700 படுக்கைகளுடன், 298 தனிமைப் பெட்டிகள் பயன்பாட்டில் உள்ளதாக ரயில்வேத்துறை தெரிவித்துள்ளது.
கொவிட் சிகிச்சை பெறுபவர்களுக்காக தனிமை ரயில் பெட்டிகளை, ரயில்வே தயார் செய்து தயார் நிலையில் வைத்திருந்தது. 70,000 படுக்கை வசதிகளுடன் 4,400 தனிமைப் பெட்டிகள் ரயில்வேயிடம் தயார் நிலையில் உள்ளன.
மாநிலங்கள் விடுக்கும் கோரிக்கைக்கு ஏற்ப, இந்தத் தனிமைப் பெட்டிகளை ரயில்வே உடனடியாக அனுப்பி வருகிறது.
சமீபத்தில், அசாம் மாநில அரசு விடுத்த வேண்டுகோளின்படி குவஹாதிக்கு 21 தனிமைப் பெட்டிகளையும், சில்சர் அருகேயுள்ள பாதர்பூர் ரயில் நிலையத்துக்கு 20 தனிமைப் பெட்டிகளையும் ரயில்வே விரைவாக அனுப்பியுள்ளது.
இந்த வாரத்தின் தொடக்கத்தில், சமர்பதி, சந்த்லோதியா மற்றும் திமாப்பூர் ஆகிய இடங்களுக்குத் தனிமைப் பெட்டிகள் அனுப்பப்பட்டன.
மாநிலங்களின் கோரிக்கைப்படி 298 தனிமைப் பெட்டிகள் 4,700 படுக்கை வசதிகளுடன் ஒப்படைக்கப்பட்டுள்ளன.
குஜராத் விடுத்த வேண்டுகோள் படி சபர்மதிக்கு 10 தனிமைப் பெட்டிகளும், சந்தோலியாவுக்கு 6 தனிமைப் பெட்டிகளும் அனுப்பப்பட்டன. நாகலாந்து வேண்டுகோள்படி, திமாபூரில் 10 தனிமைப் பெட்டிகள் நிறுத்தப்பட்டுள்ளன. 70 படுக்கை வசதிகளுடன் 5 தனிமைப் பெட்டிகள் ஜபல்பூருக்கு அனுப்பப்பட்டன. பால்கரில் 21 தனிமைப் பெட்டிகள் பயன்பாட்டில் உள்ளன. இவற்றுடன் 2 ஜோடி ஆக்ஸிஜன் சிலிண்டர்களும் வழங்கப்பட்டுள்ளன.
பல மாநிலங்களில் பயன்பாட்டில் உள்ள தனிமைப் பெட்டிகளில் 177 பேர் அனுமதிக்கப்பட்டு, 117 பேர் குணமடைந்து வீடு திரும்பியுள்ளனர். 60 கொவிட் நோயாளிகள் தற்போது தனிமைப் பெட்டிகளைப் பயன்படுத்தி வருகின்றனர். இங்கு 4,700 படுக்கைகள் காலியாக உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1716788
பிரதமர் அலுவலகம்
‘8 வருடங்களில் ஆரோக்கியமான இந்தியாவின் விவரங்கள் குறித்து பிரதமர் பகிர்ந்துள்ளார்’.
“அனைவருக்கும் உடல்நலன் என்பதே புதிய இந்தியாவின் உறுதிமொழி”
“வரும் காலங்கள் சுகாதாரத்துறையில் முதலீடு செய்பவர்களை சார்ந்து இருக்கும்”
கடந்த 8 வருடங்களில் இந்தியாவின் சுகாதாரத் “துறையை வலுப்படுத்துவதற்காக மேற்கொள்ளப்பட்ட நடவடிக்கையின் விவரங்களை பிரதமர் திரு நரேந்திர மோடி பகிர்ந்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
#வரும் காலங்கள் சுகாதாரத்துறையில் முதலீடு செய்பவர்களை சார்ந்து இருக்கும். இந்தியாவில் சுகாதாரத்துறையை வலுப்படுத்துவதற்காக நமது அரசு நடவடிக்கை மேற்கொண்டு வருவது குறித்து நான் பெருமைப்படுகிறேன்
#8வருடங்களில் ஆரோக்கியமான இந்தியா”
“சுகாதாரத்துறையில் முக்கிய கவனம் செலுத்தப்பட்டு வருகிறது. கடந்த 8 வருடங்களில் சுகாதார கட்டமைப்பு மேம்படுத்தப்பட்டு அனைத்து இந்தியர்களுக்கும் குறைவான செலவில் மருத்துவ சிகிச்சையும் தரமான சுகாதார நலனும் உறுதி
செய்யப்பட்டுள்ளதுடன் இத்துறையில் தொழில்நுட்பம் ஒருங்கிணைக்கப்பட்டுள்ளது.
#8வருடங்களில் ஆரோக்கியமான இந்தியா”
சிறப்பு சேவைகள் மற்றும் கட்டுரைகள்
விமானம் மூலம் கடத்தி வரப்பட்ட ரூ.1.40 கோடி மதிப்புள்ள தங்கம் மற்றும் மின்னணுச் சாதனங்கள் சென்னை விமான நிலைய சுங்க அதிகாரிகளால் பறிமுதல், இருவர் கைது
விமானம் மூலம் தங்கம் கடத்தி வரப்படுவதாக கிடைத்த உளவுத் தகவலின் அடிப்படையில், துபாய் மற்றும் சார்ஜாவில் இருந்து எஃப் இசட்-447 மற்றும் ஜி9-471 விமானங்களில் 2021 அக்டோபர் 18 அன்று காலை நான்கு மணி மற்றும் நான்கு முப்பது மணிக்கு சென்னை வந்திறங்கிய ஆறு ஆண் பயணிகள் வெளியே செல்லும் வாயிலில் சுங்க அதிகாரிகளால் இடைமறிக்கப்பட்டனர்.
அவர்களது உடல்களில் மறைத்து வைக்கப்பட்டிருந்த 2.67 கிலோ தங்கம் சோதனையின் போது பறிமுதல் செய்யப்பட்டது. சுங்கச் சட்டம் 1962-ன் கீழ் பறிமுதல் செய்யப்பட்ட இந்தத் தங்கத்தின் இந்திய சந்தை மதிப்பு ரூ.1.40 கோடி ஆகும்.
இருவர் கைது செய்யப்பட்டனர். இது குறித்து மேலும் விசாரணை நடைபெற்று வருவதாக செய்திக் குறிப்பு ஒன்றில் சென்னை சர்வதேச விமான நிலைய முதன்மைச் சுங்க ஆணையர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 50.68 கோடி கொவிட் தடுப்பூசிகள் போடப்பட்டுள்ளன.
இதுவரை மொத்தம் 3,10,99,771 பேர் குணமடைந்துள்ளனர்.
குணமடைந்தவர்களின் விழுக்காடு 97.39%.
கடந்த 24 மணி நேரத்தில் 43,910 பேர் குணமடைந்துள்ளனர்.
கடந்த 24 மணி நேரத்தில் 39,070 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,06,822 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.27%.
வாராந்திர தொற்று உறுதி விழுக்காடு 5%க்கும் குறைவாக, 2.38%ஆக உள்ளது.
தினசரி தொற்று உறுதி வீதம் 13 நாட்களாக 3%க்கும் கீழ், 2.27%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 48.00 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743736
மத்திய அமைச்சரவை
நீடித்த நகர்ப்புற மேம்பாட்டில் இந்தியா மற்றும் பிரான்ஸ் இடையே ஒத்துழைப்புக்கான உடன்படிக்கைக்கு அமைச்சரவை ஒப்புதல்
2018 மார்ச் மாதம் நீடித்த நகர்ப்புற மேம்பாட்டுத் துறையில் இந்தியாவும் பிரான்சும் செய்து கொண்ட உடன்படிக்கை குறித்து பிரதமர் நரேந்திர மோடி தலைமையில் இன்று நடைபெற்ற மத்திய அமைச்சரவையில் விளக்கம் அளிக்கப்பட்டது. இந்த உடன்படிக்கை ஐந்தாண்டு காலங்களுக்கு அமலில் இருக்கும்.
விவரங்கள்
பொலிவுறு நகரங்கள் மேம்மட்டில் தொழில்நுட்ப ஒத்துழைப்பை மேம்படுத்துவது, நகர்ப்புற மக்கள் போக்குவரத்து வசதிகளை ஏற்படுத்துவது, நகர்ப்புற குடியேற்றம் மற்றும் பயன்பாடுகள் , திடக்கழிவு அகற்றம் மற்றும் மேலாண்மை, நில மீட்பு, வருவாய் அல்லாத நீர் மேலாண்மை, நீர் மறுபயன்பாடு மற்றும் மறுசுழற்சி, தொழில்நுட்ப பரிமாற்றம், நீர்த்தேக்கத்தில் செயற்கை முறையில் நீர் சேமிப்பு, சுழற்சி பொருளாதாரம், மக்களுக்கான வீடுகள், பசுமை வீடுகள், நகர்ப்புற திட்டமிடல், பாரம்பரியம், மனித வள மேம்பாடு, திறன் மேம்பாடு மற்றும் அவை தொடர்பான இதர பகுதிகளில் சம்பந்தப்பட்ட தரப்பினரால் பரஸ்பரம் ஏற்றுக்கொள்ளப்படுவது இந்த உடன்படிக்கையின் நோக்கங்களாகும்.
நடைமுறைப்படுத்தும் யுக்தி
இந்த உடன்படிக்கையின் கீழ் ஒரு கூட்டுப் பணிக்குழு அமைக்கப்பட்டு திட்டங்களுக்கான யுக்திகளை வகுத்து அதனை நடைமுறைப்படுத்துவதற்காக உடன்படிக்கையில் கூறப்பட்டுள்ள கட்டமைப்பில் ஒத்துழைப்பு அளிக்கப்படும். இந்தக் கூட்டுப் பணிக்குழு ஆண்டுக்கு ஒரு முறை இந்தியாவிலும் பிரான்சிலும் மாறி மாறி சந்திக்கும்.
பெரும் தாக்கம்
இந்த உடன்படிக்கை இரு நாடுகளுக்கு இடையே நீடித்த நகர்ப்புற மேம்பாட்டில் இருதரப்பு ஒத்துழைப்பை மேம்படுத்தும்.
பயனாளிகள்
பொலிவுறு நகரங்கள் மேம்பாடு, நகர்ப்புற பெரும் போக்குவரத்து அமைப்புகள், நகர்ப்புற குடியேற்றம் மற்றும் பயன்பாடுகள்  திடக்கழிவு அகற்றம் மற்றும் மேலாண்மை, நீல மீட்பு, கட்டுபடியாகக்கூடிய வீடுகள், கழிவு மேலாண்மை, நகர்ப்புற சுற்றுச்சூழல் மற்றும் பாரம்பரிய பாதுகாப்பு ஆகியவற்றில் இந்த உடன்படிக்கை வேலைவாய்ப்புகளை உருவாக்கும் என எதிர்பார்க்கப்படுகிறது.
சிறப்பு சேவைகள் மற்றும் கட்டுரைகள்
மின்னணுப் பொருட்களின் ஏற்றுமதி பெருமளவு அதிகரிப்பு
2014- ஆண்டு ரூ.38,263 கோடியாக இருந்த மின்னணுப் பொருட்களின் ஏற்றுமதி பாய்ச்சல் வேகத்தில் 400% அதிகரித்து 2023, ஜனவரியில் ரூ. 1,92,527 கோடியாகியுள்ளது. 2021-22 நிதியாண்டின் போது  15.66 பில்லியன் அமெரிக்க டாலராக இருந்த மின்னணு பொருட்களின் ஏற்றுமதி 50.52% அதிகரித்து நிதியாண்டு 2022-23 நிதியாண்டில்  23.57 பில்லியன் அமெரிக்க டாலராகப் பதிவாகியிருந்தது.
உலகளவில் மின்னணுப் பொருட்கள் உற்பத்தித் தொழில் துறை போட்டித் தன்மையுடன் விளங்குவதற்கேற்ப மின்னணுப் பொருட்கள் குறித்த தேசியக் கொள்கை 2019 வெளியிடப்பட்டது. இதன் அடிப்படையில் பெருமளவில் மின்னணுப் பொருட்கள் உற்பத்தி செய்வதற்கு உற்பத்தியுடன் இணைந்த ஊக்குவிப்புத் திட்டம், மின்னணு சாதனங்கள் மற்றும் செமிகண்டக்டர்கள் உற்பத்தி மேம்பாட்டுத்திட்டம், நவீனமாக்கப்பட்ட மின்னணுப் பொருட்கள் உற்பத்திக்கான தொகுப்புத்திட்டம்  தகவல் தொழில்நுட்ப வன்பொருளுக்கு உற்பத்தியுடன் இணைந்த ஊக்குவிப்புத்திட்டம் ஆகியவை மின்னணு தொழில் துறையை மேம்படுத்த அறிமுகம் செய்யப்பட்டன.
உள்நாட்டு விமானப் போக்குவரத்து அமைச்சகம்
உதான் திட்டத்தின் கீழ் ஐதராபாத் - நாசிக் இடையே ஸ்பைஸ் ஜெட் விமான சேவை தொடக்கம்
உதான் திட்டத்தின் கீழ் ஐதராபாத்-நாசிக் இடையே இரண்டாவது நேரடி விமான சேவை இன்று தொடங்கப்பட்டது.
உதான் திட்டத்தின் கீழ் சிறு நகரங்களில் விமான சேவைகள் விரிவு படுத்தப்பட்டு வருகின்றன. நாசிக் விமான நிலையத்தில் இந்த விமான சேவையை எச்ஏஎல் விமான நிலைய தலைமை நிர்வாக அதிகாரி திரு சேஷாகிரி ராவ் கொடியசைத்து தொடங்கி வைத்தார். விமான போக்குவரத்து துறை மற்றும் இந்திய விமான நிலைய ஆணைய அதிகாரிகள் இந்நிகழ்ச்சியில் கலந்து கொண்டனர். உதான் திட்டத்தின் கீழ், இது வரை 53 விமான நிலையங்களில் இருந்து 297 வழித்தடத்தில் விமானங்கள் இயக்கப்படுகின்றன.
ஐதராபாத் - நாசிக் வழித்தடத்தில் அலையன்ஸ் ஏர் விமானம் ஏற்கனவே சேவையை தொடங்கியுள்ளது. தற்போது இரண்டாவதாக இந்த வழித்தடத்தில் ஸ்பைஸ் ஜெட் நிறுவனம் விமான சேவையை தொடங்கியுள்ளது. 78 இருக்கைகள் கொண்ட க்யூ400- ரக விமானத்தை, இந்த வழித்தடத்தில் வாரத்தில் செவ்வாய், புதன், வியாழன், வெள்ளி ஆகிய நான்கு நாட்களில் ஸ்பைஸ் ஜெட் நிறுவனம் இயக்குகிறது. உதான் திட்டத்தின் கீழ், ஸ்பைஸ் ஜெட் நிறுவனத்தால் இணைக்கப்படும் 14-வது இடம் நாசிக் என்பது குறிப்பிடத்தக்கது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674396
-----
(Visitor Counter : 128
பிரதமர் அலுவலகம்
மாட்ரிட்டில் ஸ்பெயின் அதிபர் திரு. மரியானோ ரஜோயுடன் பிரதமர் பேச்சுவார்த்தை; இந்தியா ஸ்பெயின் இடையே ஏழு ஒப்பந்தங்கள் கையெழுத்தாயின
ஸ்பெயின் தலைநகர் மாட்ரிட்டில் ஸ்பெயின் அதிபர் திரு. மரியானோ ரஜோயுடன் பிரதமர் திரு. நரேந்திர மோடி இன்று பேச்சுவார்த்தை நடத்தினார்.
இரு நாடுகளுக்கு இடையே உள்ள உறவை மேலும் வலுப்படுத்தும் வகையில் இன்றைய பேச்சுவார்த்தை அமையும். இது ஒன்றினைந்த மற்றும் ஒருவரை ஒருவர் சார்ந்த உலகாகும். இருநாடுகளுக்கும் பயனளிப்பதுடன் உலகத்திற்கே பயன்தரும் வகையில் ஸ்பெயினும் இந்தியாவும் இணைந்து செயல்படலாம் என்று பிரதமர் கூறினார். அதிபர் திரு. ரஜோய் தொலைநோக்குப் பார்வை கொண்ட தலைவர் ஆவார்.
இந்தியா மற்றும் ஸ்பெயின் தீவிரவாதத்தைச் சந்தித்துள்ளது. இரு நாடுகளும் தீவிரவாதத்தை எதிர்த்துப் போரிடும் என்று பிரதமர் கூறினார்.
இந்தியாவும் ஸ்பெயினும் தீவிரமான பொருளாதார மாற்றத்திற்கான செயல்களில் ஈடுபட்டு வருகிறது. உள்கட்டமைப்பு ரயில்வே மற்றும் அதிநவீன நகரங்கள் திட்டங்களில் ஒத்துழைப்பிற்கு அதிக வாய்ப்பு உள்ளது.
“புதிய இந்தியா” என்ற கனவை இந்தியா மற்றும் ஸ்பெயின் இடையேயான உறவு துரிதப்படுத்தும் என்று பிரதமர் கூறினார்.
எரிசக்தி, பாதுகாப்பு, விமானப்போக்குவரத்து ஆகிய துறைகளில் இரு நாடுகளுக்கிடையே ஏழு ஒப்பந்தங்கள் கையெழுத்தாகி உள்ளன.
இந்த சந்திப்பின் பிறகு, பிரதமர் மோடி ஸ்பெயின் நாட்டின் தலைமை நிர்வாக அதிகாரிகளை சந்தித்தார். இந்தியாவில் ஸ்பெயின் நாட்டின் முதலீட்டுக்கான திறன் மேலும் அதிகரித்துள்ளது என்று பிரதமர் கூறினார். குறிப்பாக உள்கட்டமைப்பு, புதுப்பிக்கத்தக்க எரிசக்தி, உணவுப் பதப்படுத்துதல், வாகனங்கள், ரசாயனம், ஜவுளி ஆகிய துறைகளில் அதிக திறனுள்ளது. அதிநவீன நகரங்கள் முன் முயற்சியில் ஸ்பெயின் பங்கேற்க வேண்டும் என்று பிரதமர் கேட்டுக் கொண்டார். சரக்கு மற்றும் சேவை வரி  உட்பட இந்தியாவில் மேற்கொள்ளப்படும் பொருளாதார மாற்றங்கள் குறித்து பிரதமர் விளக்கினார். இந்தியாவில் உற்பத்தி செய்வோம், டிஜிட்டல் இந்தியா, தொடங்கிடு இந்தியா  ஆகிய திட்டங்கள் உலக அளவில் முதலீட்டை ஈர்க்கும் வகையில் அமைந்துள்ளது என்று பிரதமர் கூறினார்.
ஸ்பெயின் மன்னர் ஆறாம் பிலிப்பையும் பிரதமர் திரு. நரேந்திர மோடி சந்தித்தார்.
தேர்தல் ஆணையம்
மகத்தான கிரிக்கெட் வீரரும், பாரத ரத்னா விருது பெற்றவருமான சச்சின் டெண்டுல்கர் இந்திய தேர்தல் ஆணையத்தின் விளம்பரத் தூதராக தனது இன்னிங்ஸைத் தொடங்கினார்
மகத்தான கிரிக்கெட் வீரரும், பாரத ரத்னா விருது பெற்றவருமான சச்சின் ரமேஷ் டெண்டுல்கர், இந்திய தேர்தல் ஆணையத்தின் வாக்காளர் விழிப்புணர்வு மற்றும் கல்விக்கான தூதராக ஒரு புதிய இன்னிங்ஸைத் தொடங்கினார். புதுதில்லி ஆகாஷ்வாணி ரங் பவனில் தலைமைத் தேர்தல் ஆணையர் திரு ராஜீவ் குமார் மற்றும் தேர்தல் ஆணையர்கள் திரு அனுப் சந்திர பாண்டே, திரு அருண் கோயல் ஆகியோர் முன்னிலையில் ஏற்பாடு செய்யப்பட்ட நிகழ்ச்சியில் 3 ஆண்டுகளுக்கான புரிந்துணர்வு ஒப்பந்தம் கையெழுத்தானது. எதிர்வரும் தேர்தல்களில், குறிப்பாக 2024 பொதுத் தேர்தல்களில் வாக்காளர்களின் பங்களிப்பை அதிகரிப்பதற்காக இளைஞர்களுடன் டெண்டுல்கரின் இணையற்ற தாக்கத்தைப் பயன்படுத்துவதற்கான ஒரு குறிப்பிடத்தக்க, இந்த ஒத்துழைப்பு குறிக்கிறது. குடிமக்கள், குறிப்பாக இளைஞர்கள் மற்றும் நகர்ப்புற மக்களுக்கு இடையிலான இடைவெளியைக் குறைப்பதையும், அதன் மூலம் நகர்ப்புற மற்றும் இளைஞர்களிடம் தேர்தல் குறித்த விழிப்புணர்வை ஏற்படுத்துவதை தேர்தல் ஆணையம் நோக்கமாகக் கொண்டுள்ளது.
இந்திய தேர்தல் ஆணையத்தின் விளம்பரத் தூதராக சச்சின் டெண்டுல்கர் தனது ஆர்வத்தையும் அர்ப்பணிப்பையும் வெளிப்படுத்தினார், மேலும் இந்தியா போன்ற துடிப்பான ஜனநாயகத்திற்கு, நாட்டை கட்டமைப்பதில் இளைஞர்கள் முக்கியப் பங்கு வகிக்கிறார்கள் என்று கூறினார். விளையாட்டுப் போட்டிகளின்போது இந்திய அணிக்காகத் துடிக்கும் இதயங்கள், 'இந்தியா, இந்தியா!' என்ற ஒருமித்த ஆரவாரத்துடன், நமது விலைமதிப்பற்ற ஜனநாயகத்தை முன்னெடுத்துச் செல்ல அதே வழியில் துடிக்கும். அதைச் செய்வதற்கான ஒரு எளிய ஆனால் மிகவும் சக்திவாய்ந்த வழி, நம் வாக்குகளை தவறாமல் செலுத்துவதாகும்.
அப்போது பேசிய அவர், மைதானங்களில் கூட்டம் கூடுவது முதல் வாக்குச்சாவடிகளில் கூட்டம் அலைமோதுவது வரை, தேசிய அணிக்கு ஆதரவாக நிற்க நேரம் ஒதுக்குவது முதல் வாக்களிக்க நேரம் ஒதுக்குவது வரை உற்சாகத்தையும் தொடர்வோம். நாட்டின் மூலை முடுக்குகளில் உள்ள இளைஞர்கள் தேர்தல் ஜனநாயகத்தில் அதிக எண்ணிக்கையில் பங்கேற்கும் போது, நம் நாட்டின் வளமான எதிர்காலத்தை நாம் காண்போம் என்று கூறினார்.
இந்த நிகழ்ச்சியில் பேசிய தலைமைத் தேர்தல் ஆணையர் திரு ராஜீவ் குமார், இந்தியாவில் மட்டுமல்லாமல் உலகளவில் மதிக்கப்படும் திரு சச்சின் டெண்டுல்கர், அவரது கிரிக்கெட் திறமைக்கு அப்பாற்பட்ட ஒரு பாரம்பரியத்தைக் கொண்டுள்ளார் என்றும், சிறந்து விளங்குதல், குழுப்பணி மற்றும் வெற்றிக்கான இடைவிடாத தேடல் ஆகியவற்றுக்கான அவரது அர்ப்பணிப்புக்கு அவரது புகழ்பெற்ற வாழ்க்கை ஒரு சான்றாகும் என்றும் அவர் தெரிவித்தார். அவரது செல்வாக்கு விளையாட்டுக்கு அப்பாற்பட்டது, இது தேர்தல் ஆணையத்திற்காக பேட்டிங் செய்வதற்கும் வாக்காளர்களின் திருப்பங்களை அதிகரிப்பதற்கும் சிறந்த தேர்வாக அமைகிறது என்று தலைமைத் தேர்தல் ஆணையர் மேலும் கூறினார்.
வாக்களிப்பதன் முக்கியத்துவம் மற்றும் நாட்டின் எதிர்காலத்தை வடிவமைப்பதில் அது வகிக்கும் பங்கு குறித்து விழிப்புணர்வை ஏற்படுத்துவதை நோக்கமாகக் கொண்ட பல்வேறு தொலைக்காட்சி விவாத நிகழ்ச்சிகள், டிஜிட்டல் பிரச்சாரங்களில் திரு டெண்டுல்கரின் வாக்காளர் விழிப்புணர்வை ஊக்குவித்தல் உள்ளிட்ட பல நடவடிக்கைகளை இந்த ஒத்துழைப்பு உள்ளடக்கும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு ஹிராநகரில் கட்டப்படும் அருண் ஜெட்லி மனமகிழ் மற்றும் விளையாட்டு வளாக பணிகளை மத்திய அமைச்சர் டாக்டர் ஜித்தேந்திர சிங் ஆய்வு செய்தார்
ஜம்மு ஹிராநகர் பகுதியில் கட்டப்பட்டு வரும் அருண் ஜெட்லி பல்நோக்கு வளாக பணிகளை விரைந்து முடிக்கும்படி அதிகாரிகளை மத்திய அமைச்சர் டாக்டர் ஜித்தேந்திர சிங் கேட்டுக் கொண்டார்.
அகமதாபாத், கொல்கத்தா ஈடன் கார்டன் ஆகிய விளையாட்டு வளாகங்களுக்கு அடுத்ததாக மிகப் பெரிய மனமகிழ் மற்றும் விளையாட்டு வளாகங்களில் ஒன்றாக இது இருக்கும்.
இந்த வளாகம் கட்டப்படும் இடத்துக்கு இன்று சென்ற மத்திய அமைச்சர் டாக்டர் ஜித்தேந்திர சிங், தேவையான நடவடிக்கைகளை விரைந்து முடிக்கும்படி அறிவுறுத்தினார்.
இங்கு நடைபெறும் முன்னேற்றம் குறித்து சம்பந்தப்பட்ட அதிகாரிகளிடம் அவ்வப்போது கேட்டறிவேன் என அவர் கூறினார்.
இந்தத் திட்டம் நாட்டின் இளைஞர்களுக்காக அர்ப்பணிக்கப்பட்டுள்ளதாகவும், மறைந்த திரு. அருண் ஜெட்லி நினைவாக உருவாக்கப்படுவதாகவும், டாக்டர் ஜித்தேந்திர சிங் தெரிவித்தார்.
மத்திய அரசின் நிதியுதவியுடன் இந்த மையம் 37 ஏக்கர் நிலத்தில் கட்டப்படுகிறது. இத்திட்டம் நிறைவடைந்தவுடன், இங்கு நடக்கவுள்ள நிகழ்ச்சிகள் மூலம், ஹிராநகர் மட்டும் அல்ல, ஒட்டு மொத்த ஜம்மு காஷ்மீரும், இந்திய வரைபடத்தில், சர்வதேச தளமாக இடம்பெறும் என டாக்டர் ஜித்தேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724963
-----
(Visitor Counter : 162
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட்-19 தொற்று பரிசோதனை மாதிரிகளைத் திரட்ட நடமாடும் மையம் : அகர்தலா பொலிவுறு நகரம் பயன்படுத்துகிறது
அகர்தலா பொலிவுறு நகரம் கோவிட்-19 பரிசோதனைக்கான மாதிரிகளைத் திரட்ட நடமாடும் நிலையத்தை வடிவமைத்து தலைமை மருத்துவ அதிகாரியிடம் வழங்கியுள்ளது. மாதிரிகளை சேகரிக்கும் மருத்துவரின் பாதுகாப்பை உறுதி செய்வதாகவும், பிபிஇ எனப்படும் அவரது தனிநபர் பாதுகாப்பு உபகரணம் சேதமடையாமல் தவிர்க்கும் வகையிலும் இந்த நடமாடும் நிலையம் உள்ளது. அகர்தலாவின் கோவிட்-19க்கு எதிரான போராட்டத்தில் இது மிகப்பெரிய முன்முயற்சியாகும்.
மூன்று சக்கர வாகனத்தில் அமைக்கப்பட்டுள்ள இந்த நிலையம், குறுகிய சந்துகளுக்குள்ளும் எளிதாகச் செல்லக்கூடியது. சமுதாயத்தினரிடம் இருந்து மாதிரிகளைச் சேகரிக்க இது உதவுகிறது. பரிசோதனைக்கு மாதிரிகளை வழங்க நோயாளிகள் மருத்துவமனைக்கு வரவேண்டிய அவசியம் இல்லை. குறைந்த நேரத்தில் அதிகமான பேரிடம் சோதனை செய்வதற்கு இது உதவிகரமாக உள்ளது. அகர்தலா பொலிவுறு நகரத்தின் தலைமை செயல் அதிகாரியான, மாநகராட்சி ஆணையர் இந்த முன்முயற்சியை மேற்கொண்டுள்ளார்.
(Visitor Counter : 187
மத்திய அமைச்சரவை
அமைதி மற்றும் மக்கள் நோக்கங்களுக்காக விண்வெளி ஆய்விலும், பயன்பாட்டிலும் ஒத்துழைப்பது குறித்த இந்தியா - மங்கோலியா இடையேயான ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அமைதி மற்றும் மக்கள் நோக்கங்களுக்காக விண்வெளி ஆய்விலும், பயன்பாட்டிலும் ஒத்துழைப்பது குறித்த இந்தியா - மங்கோலியா இடையேயான ஒப்பந்தத்திற்கு ஒப்புதல் அளிக்கப்பட்டது.
மங்கோலியா அதிபரின் இந்தியப் பயணத்தின்போது, 2019 செப்டம்பர் 20 அன்று புதுதில்லியில் இந்த ஒப்பந்தம் கையெழுத்தானது.
விண்வெளி அறிவியல், தொழில்நுட்பம், புவியின் தொலை உணர்வு உள்ளிட்ட பயன்பாடுகள், செயற்கைக் கோள்வழி தகவல் தொடர்பு, விண்வெளி அறிவியல் மற்றும் கோள்கள் ஆய்வு போன்றவற்றில் ஒத்துழைக்க இந்த ஒப்பந்தத்தில் வகை செய்யப்பட்டுள்ளது.
இஸ்ரோ / அறிவியல் துறையைச் சேர்ந்த உறுப்பினர்கள் மற்றும் மங்கோலியாவின் தகவல் தொடர்பு மற்றும் தகவல் தொழில்நுட்ப ஆணையத்தைச் சேர்ந்த உறுப்பினர்களைக் கொண்ட கூட்டுப்பணிக்குழு அமைப்பதற்கு ஒப்பந்தம் வழி வகுத்துள்ளது.
இந்த ஒப்பந்த அடிப்படையில் கூட்டாக நடவடிக்கைகளை மேற்கொள்வதற்கான செலவுகளைப் பொறுத்தவரை நிதிநிலைமையைப் பொறுத்து பங்கேற்பாளர்கள் கூட்டாக முடிவு செய்வார்கள்.
இந்த ஒப்பந்தத்தின் மூலம் விண்வெளி தொழில்நுட்பத்தின் பயன் மனிதகுலம் முழுமைக்கும் கிடைப்பதோடு இந்தியாவின் அனைத்துப் பகுதியினரும், பிரிவினரும் பயனடைவார்கள்.
இதன் மூலம் புதிய ஆய்வு நடவடிக்கைகளுக்கு, முக்கியத்துவம் அளிக்கப்படும்.
------
(Visitor Counter : 125
PIB Headquarters
ஏப்ரல் 14-அன்று அம்பேத்கர் ஜெயந்தியை முன்னிட்டு அசம்பாவிதங்கள் ஏதும் நடக்காமல், முன்னெச்சரிக்கை நடவடிக்கைகளை மேற்கொள்ளுமாறு மாநிலங்களை மத்திய உள்துறை அமைச்சகம் கேட்டுக்கொண்டுள்ளது.
ஏப்ரல் 14-அன்று அம்பேத்கர் பிறந்த தினத்தை முன்னிட்டு அசம்பாவிதச் சம்பவங்கள் ஏதும் நடக்காமல், முன்னெச்சரிக்கை நடவடிக்கைகளை மேற்கொள்ளுமாறு மாநிலங்களை மத்திய உள்துறை அமைச்சகம் கேட்டுக்கொண்டுள்ளது.
பதற்றம் ஏற்படக்கூடிய அனைத்து இடங்களிலும் ரோந்துப் பணிகளை தீவிரப்படுத்துமாறும், உயிர்ச்சேதம், பொருட்சேதம் ஏற்படாமல் இருப்பதை உறுதிசெய்யுமாறும், தேவைப்படும் இடங்களிலெல்லாம் தடையுத்தரவுகளைப் பிறப்பிக்குமாறும் மத்திய உள்துறை அமைச்சகம் கேட்டுக் கொண்டுள்ளது. மாவட்ட மாஜிஸ்ட்ரேட்டுகள், காவல்துறைக் கண்காணிப்பாளர்கள் தங்களது ஆளுகைக்கு உட்பட்ட பகுதிகளில் சட்டம் ஒழுங்கு நிலைமையை உறுதியுடன் கட்டுப்பாட்டில் வைத்திருக்கத் தேவையான அனைத்து நடவடிக்கைகளையும் எடுக்குமாறு கேட்டுக்கொண்டு, அவர்களுக்கு உத்தரவு பிறப்பிக்குமாறு உள்துறை அமைச்சகம் கூறியுள்ளது. அமைதியையும், நல்லிணக்கத்தையும் பேணுவதற்கான சமுதாயக் காவல் நடவடிக்கைகளை மேற்கொள்ளுமாறும் உள்துறை அமைச்சகம் அறிவுறுத்தியுள்ளது.
நாட்டின் சில பகுதிகளில் சிலைகள் சேதப்படுத்தப்பட்டதாக வந்த செய்திகளை அடுத்தும், ஏப்ரல்-2 மற்றும் ஏப்ரல்-10 ஆகிய தேதிகளில் பாரத் பந்த் சமயத்தில் வன்முறைகள் ஏற்பட்டதைக் கருத்தில் கொண்டும், இந்த உத்தரவை மத்திய உள்துறை அமைச்சகம் மாநிலங்களுக்குப் பிறப்பித்துள்ளது.
----
(Visitor Counter : 122
குடியரசுத் தலைவர் செயலகம்
அமிர்தசரஸில் உள்ள பொற்கோவிலில் தரிசனம் செய்தார் குடியரசுத் தலைவர்
ஜாலியன்வாலா பாகில் இன்னுயிரைத் தியாகம் செய்த தியாகிகளை நினைவுகூர்ந்தார்
குடியரசுத் தலைவர் திருமதி திரௌபதி முர்மு பஞ்சாப் மாநிலம் அமிர்தசரஸ்-க்கு இன்று பயணம் மேற்கொண்டார்.
அவர் அங்குள்ள பொற்கோவிலில்  தரிசனம் செய்தார். இந்த புனிதமான பொற்கோவில் அமைதி, நல்லிணக்கம் போன்றவற்றை பிரதிபலிக்கும் வகையில் அமைந்துள்ளது என்றும் இதனுடைய கட்டடக்கலை மிகவும் நேர்த்தியாகவும், தெய்வீகத்தன்மையைக் கொண்டதாகவும் உள்ளது என்றும் பார்வையாளர் பதிவேட்டில் தனது கருத்தை பதிவிட்டிருந்தார்.
நாட்டின், அமைதி, வளர்ச்சி, வளமைக்காக நான் பிரார்தித்தேன் என்றும் இந்த பொற்கோவிலில் ஓய்வில்லாமல், பக்தியுடன் சேவையாற்றி வரும் தன்னார்வலர்களை பார்ப்பது சிறப்புக்குரியது என்றும் குடியரசுத் தலைவர் குறிப்பிட்டுள்ளார். சகோதரத்துவம் மற்றும் ஒற்றுமையைக் கடைப்பிடிக்க சீக்கிய குருக்களின் போதனைகள் நமக்கு உத்வேகம் அளிக்கட்டும் என்றும் அவர் கூறியுள்ளார்.
பின்னர் ஜாலியன்வாலா பாக் சென்ற குடியரசுத் தலைவர், தாய்நாட்டிற்காக தங்கள் இன்னுயிரைத் தியாகம் செய்த சுதந்திரப் போராட்ட வீரர்களுக்கு மரியாதை செலுத்தினார். தாய்நாட்டிற்காக அனைத்தையும் தியாகம் செய்த துணிச்சல்மிக்க வீரர்களை தாய்நாடு என்றும் நன்றியுடன் நினைவு கூரும் என்றும் இவர்களின் தியாகங்களின் முக்கியத்துவத்தை வருங்கால சந்ததியினர் என்றும் நினைவில் கொண்டு நாட்டின் வளர்ச்சிக்காக தங்களது பங்களிப்பை வழங்குவர் என்றும் அங்கு வைக்கப்பட்டிருந்த பார்வையாளர் பதிவேட்டில் தனது கருத்தை பதிவு செய்தார்.
புதுதில்லி திரும்புவதற்கு முன்பு துர்க்கியானா மற்றும் பகவான் வால்மீகி ராம் கோவில்களில் தரிசனம் செய்தார்.